- Det har ikke været nogen nem beslutning at træffe. Jeg føler, at jeg har udviklet mig rigtig meget i de fire år jeg har været i Danmark både personligt og trænermæssigt, fortæller Erik Hamrén til TV2/NORD. Den svenske træner var meget i tvivl om, han kunne få lov til at blive i klubben indtil hans kontrakt udløber til sommer. - Jeg er meget glad for, at jeg får mulighed for at færdiggøre mit arbejde og afslutte sæsonen sammen med AaB og alle de mange fans. Står det til Erik Hamrén, vil han give SAS-ligaens førerhold en helt speciel afskedsgave. - Det ville være fantastisk hvis vi for andet år i træk kunne tage medaljer, siger Erik Hamrén.

Referat:
Til sommer stopper Erik Hamrén i AaB for at forsætte sin trænerkarriere i norske Rosenborg.